分类：娱乐-星座/运势
问题：请问土命里的沙中土怎么样好不好? 
回答：砂中土者浪回所积，波渚而成，龙蛇盘隐之宫，陵谷变迁之地。此土清秀惟喜清金养之更得清净之土主早贵。钗砂剑泊此四金清秀相助，如丙人见辛亥为丙丁入于乾户号日架海长虹，又有星拱北之论皆贵格。更得水相涵尤为上吉，若无水而时日得天上火照亦可，如丙辰乙未癸酉戊午，此命有二金资养却全无水得太阳火照故贵。如丁巳癸卯己未壬申此命二金资养得天上火照亦贵，然戊午太燥己未稍缓，寿夭不同。水以井涧清洁为吉，若有金以养之贵。如此土巳得金养而日时有海水便坏造化，癸亥轻清丙人见之限运逢亦主显荣。佘水无用。火喜太阳在格号为朱雀腾空主贵，山头山下炉中佛灯诸火若无水济主寿夭。木爱桑柘杨柳以此土能栽二木故也。佘木却以禄马贵人参之，如日中刑破冲克之木虽见有何造化不如无为吉。五行最忌土相刑，路傍安身有金木资生亦主福庆，大驿往来最不宜见，纵有金水亦凶，佘土尤不为吉。